bikomponentfibre
Store norske leksikon,Kunst og estetikk,Søm, klær og mote,Tekstiler
Bikomponentfibre er syntetiske tekstilfibre som fremstilles ved at to fiberdannende stoffer tilføres spinndysen samtidig.
De to komponentene, som har forskjellige egenskaper, forbinder seg med hverandre enten side ved side, konsentrisk (samme midtpunkt) eller den ene som fibriller (fine tråder) i en masse av den andre.Enkeltkomponentenes fysiske og estetiske egenskaper bevares i det endelige produktet. Derved kan fibrene få en større bruksverdi. En slik fremstilling av fibrene gjør det også mulig å oppnå helt spesielle effekter. Hvis for eksempel en varmebehandling fører til forskjellig krymping av komponentene, blir fibrene kruset. Varmebehandlingen kan foretas direkte på fiberen, på garn av slike fibre eller etter at tekstilen er ferdig strikket eller vevd.Bikomponentfibrer brukes også til å fremstille mikrofiber ved at den ene komponenten løses ut. Les mer i Store norske leksikon syntetiske fibre kunstfibre garn spinning – garn